b"\n_START_ARTICLE_\nCan Dauner\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa entre mitgeres de planta rectangular que consta de planta baixa, dos pisos i coberta aterrasada, situada al centre del poble. La fa\xc3\xa7ana ha estat articulada amb un seguit de motius que a m\xc3\xa9s de tenir una funci\xc3\xb3 estructural presenten un clar paper decoratiu i ornamental. Al primer pis una llarga balconada de ferro forjat s'est\xc3\xa9n al llarg de tota la fa\xc3\xa7ana. A ella hi donen tres finestres, dos allindanades m\xc3\xa9s senzilles i una (l'esquerra) m\xc3\xa9s ample, conformada per un arc rebaixat amb volutes als extrems. Alineades amb aquestes obertures, les del segon pis donen a tres balcons individuals que presenten els mateixos farratges treballats. \xc3\x89s interessant la finestra de l'esquerra, perqu\xc3\xa8 ofereix una estructura de tribuna al quedar emmarcada per dos columnetes de tipus cl\xc3\xa0ssic que sostenen un porxo lleugerament bombat. La casa t\xc3\xa9 un r\xc3\xa0fec for\xc3\xa7a volumin\xc3\xb3s. La sensaci\xc3\xb3 de pesantor de tots els elements queda accentuada per les grans m\xc3\xa8nsules que sostenen tots els balcons de la casa. S'aprecia tamb\xc3\xa9 la pres\xc3\xa8ncia d'elements cer\xc3\xa0mics policroms a les llindes de les portes."